ข่าวGreen Report : ประชากรแมงกะพรุนถ้วยเพิ่มขึ้น
Green Report : ประชากรแมงกะพรุนถ้วยเพิ่มขึ้น
วันที่ 7 พ.ย. 2560 เวลา 11:18 น.
ความสวยงามของสีสันแมงกะพรุนถ้วยจำนวนมาก ที่มีผู้ถ่ายคลิปไว้ก่อนส่งต่อแชร์กันในโลกโซเชียล ให้ชาวเน็ตฮือฮาจนหลายคนอยากเดินทางมาเห็นด้วยตาตัวเอง
ทีมข่าวกรีนรีพอร์ต จึงเดินทางไปที่บ้านแหลมกลัด ตำบลแหลมกลัด อำเภอเมือง จังหวัดตราด ซึ่งเป็นแหล่งที่พบแมงกะพรุนถ้วยทุกปี ในช่วงปลายฝนต้นหนาว เพราะกระแสน้ำที่พัดเข้าฝั่งบ้านแหลมกลัด จะพัดพาแมงกะพรุนมาด้วย
แมงกะพรุนถ้วย หรือแมงกะพรุนพระจันทร์เป็นสัตว์น้ำไม่มีกระดูกสันหลังจำพวก แมงกะพรุน มีรูปร่างคล้ายถ้วยด้านบนโค้ง ด้านล่างเว้า มีปากอยู่ด้านล่าง รอบปากมีหนวดแบนยาว 4 อัน ทำหน้าที่จับเหยื่อ มีเข็มพิษอยู่ที่หนวด มีพิษไม่ร้ายแรงมาก อาศัยอยู่ได้ทั้งเขตน้ำตื้นและน้ำลึก กินแพลงก์ตอน สัตว์ตัวอ่อน ไข่หอยทะเล และสัตว์น้ำขนาดเล็กเป็นอาหาร มีวิธีการจับเหยื่อโดยใช้เข็มพิษทำให้สลบ
ทุกๆ ปีในช่วงต้นฤดูหนาว แมงกะพรุนถ้วยจะออกมาปรากฏปรากฏโฉม พร้อมอวดสีสันสวยงามชวนให้คนตื่นตาตื่นใจและติดตาม
และนี่คือแมงกะพรุนถ้วยสีสันต่างๆ ที่ชาวบ้านบอกว่าน่าจะมีกว่า 100,000 ตัว กระจายอยู่ทั่วบริเวณ และมีจำนวนเพิ่มขึ้นทุกปี
สาเหตุที่แมงกะพรุนถ้วยเพิ่มขึ้น เกิดจากปัจจัยทั้งเรื่องอุณหภูมิ อาหาร และการลดลงของสัตว์ผู้ล่า
แม้ว่าแมงกะพรุนจะมีอายุเพียงแค่ 3 - 6 เดือน แต่สามารถขยายพันธุ์ได้รวดเร็ว เมื่อสัตว์ผู้ล่าลดลง แมงกะพรุนอาจไปแย่งชิงอาหาร เช่น แพลงก์ตอนและปลาขนาดเล็ก ของสัตว์น้ำชนิดอื่น และอาจสร้างความเดือดร้อนให้ชาวบ้านได้
แมงกะพรุนทุกตัวมีพิษ จะร้ายแรงมากน้อยขึ้นกับสายพันธุ์ การป้องกันตัวเองจึงไม่ควรไปสัมผัสแมงกะพรุนหากไม่จำเป็น
ทางแก้ปัญหาไม่ให้แมงกะพรุนแพร่ขยายพันธุ์มากจนเกินไป ต้องเริ่มจากคนเราก่อน ทำง่ายๆ เพียงดูแลอนุรักษ์เต่า ไม่ทำประมงเกินขนาด จับสัตว์น้ำแต่พอดี ทั้งนี้เพื่อให้สัตว์ผู้ล่าได้ควบคุมจำนวนประชากรของแมงกะพรุนตามธรรมชาติ
Tag : Green Report ประชากรแมงกะพรุนถ้วยเพิ่มขึ้น แมงกะพรุนถ้วย
Green Report : ผลักดันกฎหมายรองรับคนอยู่กับป่า
18:11 น.ร.ต.อ.เฉลิม บุกเยี่ยม “วัน อยู่บำรุง” หลังศาลออกหมายจับ
17:32 น.พบ “เต่าตนุ” ตายเกยชายหาดบางแสน จ.ชลบุรี
17:06 น.ปัญหาจากถนน 2 จังหวัด ทำชาวบ้านเดือดร้อน
17:05 น.วอนช่วยยายตาขวาบอด อยู่คนเดียวสุดรันทด จ.อุดรธานี
17:04 น.ชาวโคราชร้องหน่วยงานรัฐช่วยซ่อมแซมถนนให้
17:03 น.ฝูงแมลงวันบุกชุมชน ชาวบ้านทนไม่ไหวร้องให้แก้ จ.ปราจีนบุรี
17:02 น.ชาวบ้านท่าสว่างเดือดร้อน ถนนพังเสียหายแรมปี จ.สุรินทร์
17:01 น.งง! ตีเส้นจราจรช่องจักรยานใหญ่เกินไป จ.พระนครศรีอยุธยา
ปัญหาจากถนน 2 จังหวัด ทำชาวบ้านเดือดร้อน
วอนช่วยยายตาขวาบอด อยู่คนเดียวสุดรันทด จ.อุดรธานี
ชาวโคราชร้องหน่วยงานรัฐช่วยซ่อมแซมถนนให้
ฝูงแมลงวันบุกชุมชน ชาวบ้านทนไม่ไหวร้องให้แก้ จ.ปราจีนบุรี
ชาวบ้านท่าสว่างเดือดร้อน ถนนพังเสียหายแรมปี จ.สุรินทร์
เหตุกราดยิงในแคนาดา มีรายงานผู้ถูกยิง 14 คน เสียชีวิต 1 คน
คลื่นความร้อนในญี่ปุ่นและเกาหลีใต้
เตรียมเวนคืนที่ดิน 300 ไร่ สร้างรถไฟความเร็วสูงเชื่อม 3 ท่าอากาศยาน
เตรียมเวนคืนที่ดิน 300 ไร่ สร้างรถไฟความเร็วสูงเชื่อม 3 ท่าอากาศยาน.